《关山月》
宋代·王铚

戍楼炯炯关山月，白首征人数圆缺。
关山不隔四时寒，夜夜冷圆沙如雪。
照破天崖万里心，闺中又是经年别。
雁飞唯愿得书归，月下有人魂断绝。
闺中月下不胜情，独戍关山更堪说。
一时北阙贺书多，万古西戎终不灭。
阳和待得活枯荄，东风洗尽征人血。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。